JohanHeinsen/ENO huggingface dataset:
Aalborg Stiftstidende, 1828-02-11
(Fortsat.) Jmedens Rusland saaledes mueligen faaer Brug for sine uhyre Stridskræfter i Europa, har det i Asien tilendebragt Krigen med Persien paa følgende, i en Landsbye ved Tounis afsluttede, Fredsbetingelser: 1) Schacken, aftræder til Rusland heele Chanatet Erevan, paa begge Sider af Araxesfloden, og Chanatet Naschitschevan. 2) Den russiske Andeel af Talisch, som Perserne have besat, rømmes strax efter Fredens Undertegnelse. 3) J Penge betaler Persien en Skadesløsholdelse til Rusland for Krigs-Omkostningerne og den ved Jnvasionen foraarsagede Skade, en Deel strax efter at Freden er undertegnet, Resten i korte Terminer. 4, Saalænge til dette er skeet, holde de russiske Tropper Provindsen Atserlidschan besat som Pant.
Aalborg Stiftstidende, 1828-02-11
Som en følgerig Begivenhed for Porten maae den Efterretning ansees, at Scherifen Jakia af Mecca i Stilhed har lagt en Plan til et Oprør, som nu formeligt er udbrudt. Med 3000 Mand tyrkisk Cavallerie, 4000 Mand ægyptisk Jnfanterie og endeel Araber holdt Vicekongen af Ægyptens Tropper Mecca, Medina og flere Stæder i Arabien besatte. Det første Angreb skeete paa Medina. Rebellerne seirede, indtoge Passene ved Saffra, for at afskjære Paschaens Tropper Tilbagetoget til Jambo og rykkede da frem mod Mecca, hvor Achmed Pascha mistede største Deelen af sit Rytterie, med Møie reddede sig selv og gik med Resten af sine Tropper tilbage til Dschedda. - Vicekongen har med energiske Midler mødt den truende Fare og ladet Scherifen, Mehemed bryde op til Arabien med 3000 Mand arabiske, 2600 Mand tyrkiske Cavallerie og 12000 Mand Jnfanterie. - Ved denne Tingenes Stilling vinder den Efterretning, at Jbrahim Pascha er kaldt tilbage, i Sandsynlighed. Vi vende herfra tilbage til Europa og kaste et Bli paa Engelland. Fyrgetyve af det engelske Underhuses vigtigste Medlemmer af Whig=Partiet have fattet den Beslutning - ikke at understøtte det nærværende Ministerium i dette Parlament. Dette er meget vigtigt, thi man maae ei ansee dette som et fjendtligt Skridt, imod alle Ministre, men som en Forholdsregel, som maae foranledige den liberale Deel af samme, til enten med mere Kraft at modarbeide de Jntriguer, som nu stiftes i Windser, eller samtlige at nedlægge deres Poster. At nægte er det ikke, at Ministeriet, som det nu er sammensat, staaer paa svage Fødder, og betragter sig selv kun som provisorisk. Derfor vil i ingen Regierings Green blive skredet til nogen Forholdsregel af Vigtighed, da den dog i kort Tid igjen kunde omstødes. - Overveier man nu, ved Siden af de indviklede Forhold med Constantinopel, de persiske og indiske Anliggender - ved Siden af det gamle Onde af en daglig meere trykkende Nationalgjeld, - Fattigvæsens Lovene, de irlandske Anliggender, det mægtige Aristocratie med sine Fordringer og sin truende Opposition i Overhuset - tænker man - ved Siden af den store Finants-Committee i næste Parlament, som af Hr. Canning var lovet og af de nuværende Ministre gjentaget er tilsikkret og som i sine Følger kan blive saa yderst vigtig, endnu paa Forholdene med Korn-Jndførsels=Systemmet, som vækker saa mange Klager, paa Colonial-Forvaltningen, nu især Canadas, - paa Udvandringsplanerne o. s. v., saa tør man vel ei forhauses saa meget over, om de nye Ministre føle lidt Utilfredshed til ret længe at holde fast paa Statsroret. - En egenkjerlig Classe Aristocrater, en Kirke, som den sande Protestantismes Aand er fremmed for, forener sig om at lægge det store Hindringer, i Veien. Udfaldet af denne, vel i Stilhed, men derfor ei mindre ivrigt førte Partiekamp, maae snart vise handlinger. Dificitet i Qvartals-Jndtægterne og Politiken, med Hensyn paa de tyrkiske Anliggender, vil bittert blive bragt paa Bane af de ægte Torys. Det har derfor været en Forsigtighed af Ministrene, ved Admiral Sir John Gores Afsendelse til Levanten, at skaffe sig den nøiagtigst muelige Kundskab om Navarinerslaget. (Fortsættes.)
Aalborg Stiftstidende, 1828-02-11
Fædrenelandet.
Aalborg Stiftstidende, 1828-02-11
Kjøbenhavn. Det har allernaadigst behaget Hs. Majestæt Kongen at give det kongelige Artilleri-Corps en forandret Organisation, ifølge hvilken der er forefalden betydelige Avancements i Corpset, paa Landsfaderens Fødselsfest.
Aalborg Stiftstidende, 1828-02-11
Prof. Kruse skal, med en Gage af 5,400 Rubler, være kaldet til Universitetet i Dorpat, og have modtaget dette fordeelagtige Engagement.
Aalborg Stiftstidende, 1828-02-11
J Flyveposten anmeldes, efter et Pariserblad, med stor Berømmelse, Hr. Aumonts, en ung dansk (dansk født af franske Forældre) Kunstners Maleri af et siddende Fruentimmer; med det Tillæg: at dersom hans Formue tillod ham, at forlade Portrætmaleriet, og offre sig for Historiemaleriet, saa vilde han engang gjøre sit Fødeland Ære.
Aalborg Stiftstidende, 1828-02-11
Den 31te Januar om Formiddagen saae man den meget omtalte brune Hingst fra Gunderslevholm, der ellers i denne Tid forevises til Salg paa Vesterbroe, af 2de Karle at føres igjennem Byen tilligemed et Par andre Heste for at præsenteres for Hans Kongelige Høihed Prinds Christian. Et Par Steder paa Veien blev der gjort Holdt, saasom ved Charlottenborg for Veteranen Hr. Professor Lorentsen, som fra sit aabne Vindue med synlig Velbehag tog den i Øiesyn; ligesom en Mængde Mennesker ledsagede dette ikke sædvanlige Optog hele Veien baade frem og tilbage; men efter Sigende forlanges for denne Hest en saa høi Priis, at den nok vanskeligt her vil finde en Kjøber, saameget mindre som der dog skal være deelte Meninger om denne Hingstes øvrige Egenskaber ogsaa virkelig svare til dens udvortes Skjønhed.
Aalborg Stiftstidende, 1828-02-11
Ledige Embeder. Under det danske Cancellie: Maglebye og Holtug Sognekald i Sjællands Stift, 500 Rbdlr. - Sognekaldet i Kjøbstæden Mariager, 200 Rbdlr.
Aalborg Stiftstidende, 1828-02-11
Befordringer og Afgang. Under det danske Cancellie: den 23de Januar er Cand. theol. L. N. Balsløv beskikket til Sognepræst for Eilbye og Meelbye Menigheder i Fyen.
Aalborg Stiftstidende, 1828-02-11
Den 25de, Cancellieraad og Skriver ved Gjeldscommissionen, og Gjæsteretten under den Kongelige Landsoverret samt Hof og Stadsret, A. P. Hoff, til Justitssecretair ved samme Ret; Cand. juris P. H. Graah og P. M. inding til Copister i Justitscontoiret, og J. F. Monefeldt til Copist i Kongens Fogeds Contoir under bemeldte Ret.
Aalborg Stiftstidende, 1828-02-11
Under Rentekammeret: Den 10de November er pensioneret Captain F. W. Sievers udnævnt til Sognefoged i Neuenbrock, Steinborg Amt. Den 4de December, sig i Reinfeld Amt. Den 15de Skovrider Asmussen i Buderupholm, Aalborg Amt, til Skoprider i Ladendorff underTrittau Amt. Den 18de, Kammerjunker og Auscultant ved det Slesvig=Holsteen=Lauenborgske Cancellie, C. E. Kardorff, til Amtmand over Cismar Amt. Den 28de, Sognefoged J.M. Lempfert i Meldorff i Landskabet Søndre Ditmarsken til virkelig Kammer=Assesfor. Den 5te Januar 1828, Renteskriver for det første Holstenske Contoir, J. P. Erichsen, udnævnt til Renteskriver for det første Slesvigske Contoir, og Fuldmægtig i det Slesvig=Holsteen=Lauenborgske Kammer-Cancellie, C.C. Massmann, igjen udnævnt til Renteskriver for det første Holstenske Contoir under Rentekammeret. Den 19de, er første Fuldmægtig i Rentekammerets Danske Cancellie, C. F. Holm, udnævnt til Secretair.
Aalborg Stiftstidende, 1828-02-11
Under Generaltoldkammer- og Commerce-Collegiet: Den 3de Januar er Premierlieutenant ved Hans Majestæt Kongens Livjægercorps H. J. Plum beskikket til Told- og Consumtions Underbetjent i Kjøbenhavn.
Aalborg Stiftstidende, 1828-02-11
Nyborg. Under Paraden den 28de Januar holdt Kommandanten, Hr. Kammerherre og Oberst v. Staffeldt, en hjertelig Tale, der besvaredes med 3 Gange Hurra, hvorpaa der blev affyret trende Glædessalver. Om Aftenen blev Garnisonens Mandskab beværtet af Borgerne.
Aalborg Stiftstidende, 1828-02-11
Viborg. Den 24de December blev i Landsoverretten paadømt Sagen: Møller for Christen Hansen af Aalborg, contra: F. Lykke, for Kæmner Mogens Møller sammesteds, angaaende 85 Rbdlr. 1 Mk. S. og T., Jndstævnte affordrer Appellanten for Brøst fæld paa Bleggaards Bygninger. - Dom Appellanten bør for Jndstævntes Tiltale i denne Sag frie at være. Processens Omkostninger for begge Retter ophæves. - Ved Aalborg Bytingsret er Christen Hansen tilpligtet at betale det forstævnte Beløb med Renter, men Sagens Omkostninger ophævede.
Aalborg Stiftstidende, 1828-02-11
Blandinger. Den respective Committee for Understøttelsen til Lidende i Grækenland har valgt til overordentlig Medlem Hr. Overkrigscommissair Elmquist i Aarhuus, og ved Skrivelser tilkjendegivet i Kjøbenhavn værende Hr. Captain F. V. v. Stockfleth, Hr. Literatus Blok Tøxen, og Hr. Cand. O. Thomsen, Fuldmægtig ved Dagens Contoir, hvor særdeles Committeen erkjender og paaskiønner deres beviste Jver for de Ulykkelige, til hvis Bedste Committeen ønsker at kunne virke. J sidste Halvaar har Kieler=Universitet havt et Antal af 323 Studerende. J Sommer var inscriberet 165, i Vinter 55. Hertugdømmernes 9 Latinskoler, Altona med 64 undtagen, tæller 692 Disciple.
Aalborg Stiftstidende, 1828-02-11
Af Jndustrigrene er Johan Bruuns Klædefabrik paa Bruunshaab ved Viborg i afvigte Aar vedbleven at være i god Fremskriden under dens drivtige Bestyrer. Af fiint Klæde er forarbeidet 254 Stkr. til 8080 Alen, af grovt Klæde 65 Stkr. til 4200 Alen. Ved Værket er desuden valket 22,500 Alen Vadmel og 500 Alen Klæde fra andre Fabriker. 11 Stole ere nu i Drivt, og 67 Mennesker arbeide der. 15 Familier have Huusleilighed og Jord til en Koe og nogle Faar, desuden anvises dem aarligen et Stykke Hedejord til Opdyrkning, hvortil de erholde den første Hjælp ved Lyngskorpens Ompløining. For 24 Børn, som ere sysselfatte i Fabriken, er indrettet en Skole og antaget en Lærer, hvorved et dobbelt saa stort Antal Børn med Tiden vil kunne finde nødvendig Underviisning.
Aalborg Stiftstidende, 1828-02-11
Døde. Pastor Wisbyes Kone, fød Fallesen, 23 Aar, Kjøbenhavn. Kjøbmand Clausen i Nakskou. Fru Enkeprovstinde B. Møller, fød Mellerup, i Grambye ved Ribe. Kjøbmand C. F. Permin i Kjøge.
Aalborg Stiftstidende, 1828-02-11
Bekjendtgjørelser. At min gode Fader, Therkel Jensen Holm, Gartner i Nibe, omskiftede Tiden med Evigheden den 6te Dennes, i hans Alders 78de Aar, bekjendtgjøres herved for fraværende Slægt og Venner af hans Søn. Aalborg, den 8de Februar 1828. Jens Therkelsen Holm, Skoemagermester.
Aalborg Stiftstidende, 1828-02-11
Samtlige denne Byes Jndvaanere som endnu skylde Skatter for sidste Halvdeel af forrige Aar, blive herved advarede om snarest mueligt, og inden denne Maaneds Udgang, at betale dem til forhenværende Skatte-Casserer Nørgaards Enke, som fuldender Opkrævningen, da der ellers bliver indhentet Udpantnings Approbation. Aalborg Raadstue, den 9de Februar 1828. Schmidt. Wølfferdt. Tilskyndet af de for dette Aar, efter min Formening ligesaa urigtigt lignede, som trykkende Skatter, er min iboende og i alle Dele fortræffelige Gaard, under Haanden at faae tilkjøbs for en saadan Sum, som den rundelig kan forrente og vedligeholdes for; ligesom og Kjøbesummen kan efter Behag blive staaende uopsagt i 10 Aar, imod Sikkerhed for en Trediedeel deraf. Aftrædelsen kan skee inden dette Aars Udgang. Aalborg, den 25de Januar 1828. Niels Chr. Rasch. I Forbindelse med min tidligere Bekjendtgjörelse, finder jeg mig foranlediget til endvidere at kundgjøre, at Træet hvori Sæben fra mit Fabrik udleveres er paa brændt Bogstaverne A. H., samt at der intet Oplag findes af samme paa andre Steder end fornævnte min Bekjendtgjörelse bestemmer, for at forebygge muelig Feiltagelse af Kjöbenhavns og mit Fabriks Sæbe. Aalborg, den 11te Februar 1828. And. Herskind. En rødbruun malet Disk til en Krambod, hvorudi er 9 store Skuffer og 8 mindre dito, anvises tilkjøbs fra Stiftsbogtrykkeriet.
Aalborg Stiftstidende, 1828-02-11
Et Pianoforte af 5 1/2 Octavs Omfang og i Mahognikasse er tilkjøbs. Jnstrumentet er ikke nyt men brugbart og af en ret smuk Tone. Sammesteds ønskes et 8te Dages Stueuhr samt et Par gode 2 Etages Vindovne tilkjøbs. Nærmere Anviisning giver Stiftsbogtrykkeriet.
Aalborg Stiftstidende, 1828-02-11
Tvende Værelser med Kakklovne, Kjøkken og Loftrum, i Kattesundsgaden, kan faaes til Leie til Paaske Fløttetid. Stiftsbogtrykkeriet anviser. Til Efterretning for dem, som maatte ønske Sikkerhed imod Tab ved Jldsvaade af deres rørlige Eiendomme, bekjendtgjøres herved af undertegnede Direction. Præmierne, hvorfor Meubler og Effecter samt Vare og Kreature forsikkres, ere efter Bygningernes Beskaffenhed, den mindre eller større Fare af Antændelsen, som det Forsikkrede er underkastet, og den forsikkrede Sums Størrelse fra 2/3 indtil 1 2/3 pCto. aarligen.
Aalborg Stiftstidende, 1828-02-11
Hos Compagniets Commissionairer, der ere forsynede med Policer, og authoricerede til at antage de Forsikkringer, som maatte begieres, findes tillige Tabeller, der nøiere udvise hvilken Præmie, der efter forberørte Omstændigheder er at erlægge De i Jyllands Stifter, til hvem Commissions-Forretningerne for nærværende Tid ere overdragne, ere: Aalborg, Hr. Kammerraad Lund. Aarhuus, Hr. Kjøbmand Røgind. Frederikshavn, Hr. Krigsassessor Møller. Fredericia, Hr. Brandinspecteur Brosbøll. Hjørring, Hr. N. Christensen. Holstebroe, Hr. Kæmnercasserer Wang. Horsens, Hr. Kammerraad Willesen. Kolding, Hr. Contorist Wisbech. Nibe, Hr. Krigsassessor Arntzen. Randers, Hr. Cancellieraad Stabell. Ribe, Hr. Contorist Andersen. Ringkjøbing, Hr. Kammerassessor Thorlacius. Skive, Hr. Procurator Thorup. Thisted, Hr. Postmester Carstensen. Varde, Hr. Borgercapitain Warthoe. Veile, Hr. Capitain Hoffmann. Viborg, Hr. Kammerraad Just.
Aalborg Stiftstidende, 1828-02-11
Efter den for Compagniets Repræsentantere og Tilforordnede afgivne Forklaring var Beholdningen, ved det 29de Assurance-Aars Slutning, i Activer, efter Udbyttets Fradrag, rede Sølv, Sølv, Sedler og Tegn. 1, 188,470 Rbdlr. 39 s. De fra 1ste October til 31te December f. A. indkomne Præmier og Policepenge have andraget. S. 17,533 Rbdlr. 49 s.
Aalborg Stiftstidende, 1828-02-11
For Brandskaber er udbetalt i samme Qvartal..... r. S. 1895 Rbdlr. 61 s. Den løbende Risque var, den 31te December f. A... r. S. 7475,530 Rbdlr. - s. Kjøbenhavn, i Directionen for det almindelige Brandassurance-Compagnie for Vare og Effecter, den 28de Jan. 1828. Lassen. Engelhart. Hammerich. Møller.
Aalborg Stiftstidende, 1828-02-11
Nylig arriveret
Aalborg Stiftstidende, 1828-02-11
friske Messina=Appelsiner, dito Citroner, Figner, grøn Jtaliensk Sucat, store Muskatel-Druerosiner, fine ra spede Krakmandler m. m.m., faaes til billigste Priser hos Worm, paa Allgaden.
Aalborg Stiftstidende, 1828-02-11
En duelig Seminarist söges strax eller til förste Maj, som Huuslærer paa Sönderskovsgaard i Öster-Han-Herred. Lysthavende bedes melde sig snarest hos Forpagter Friis sammesteds, eller hos Adjunct Frigast i Aalborg.
Aalborg Stiftstidende, 1828-02-11
Auctioner. Efter passeret Udlæg for Skatter og Afgifter, bliver Gaarden No. 279 paa Hjørnet af Stranden og Stormgyden her i Byen, stillet til Salg ved 3de offentlige Auctioner, hvilke ere berammede at afholdes, de 2de Første paa Aalborg Byetingsstue og den Tredie i Gaarden selv, saaledes: 1ste Gang Tirsdagen den 28de Februar dette Aar, 2den Gang - den 13de Marts, 3die Gang - den 27de f. M., hver Dags Formiddag Kl. 10. Conditioner for Salget saavelsom de øvrige Gaarden vedkommende Documenter, henligge fra 28de Februar af til Liebhaveres Eftersyn paa Undertegnedes Contoir. Aalborg, den 28de Januar 1828. Schmidt.
Aalborg Stiftstidende, 1828-02-11
Jfølge Reqvisition af Procurator Sørensen i Thisted, for Dom og Udlægshaveren Amtsforvalter Sørensen i Aarhuus, bliver den Sagfører Calundann iboende Gaard, beliggende i Østerassels Sogn og Bye, Sønder-Herred, herpaa Morsøe, med tilliggende Jorder, af Hartkorn 9 Tdr. 6 Skpr. 2 Fdkr., samt den til Gaarden hørende Konge- og Kirke-Korn-Tiende, ved Auction opraabt til Bortsælgelse: Tirsdagen den 26de Februar førstk., om Eftermiddagen Kl. 2, den 11te Marts, ved samme Klokkeslet, og den 25de f. M., om Formiddagen Kl. 11. De 2de første Auctioner afholdes paa Raadstuen heri Byen, og den 3die og sidste paa den sælgende Eiendom. Conditionerne m. m. ere forinden til Eftersyn hos Reqvirenten i Thisted, samt paa Undertegnedes Contoir, hvilket herved bekjendtgjøres, i Overeensstemmelse med Pl. 22de April Nyekjøbing paa Morsøe, den 26de Januar 1823. Rummelhoff. Understøttelsen til Grækerne, med Dags Agepost bd. Sedler 32, Rbd. rede Sølv 11 og gammelt Sølv 5 Lod, Sørensen. skab. de Septbr. f. A.) Rbd. Sal. 20.
Aalborg Stiftstidende, 1828-02-13
Tyrkisk Græske Anliggender. Den 29de December er den engelske Gesandt Stratford Canning landet i Corfu, hvor han under Artillerie=Salver og ellers brugelige Ceremonier, med sin Familie og øvrige Følge har taget den for ham i Lord Over-Commissairens Pallads i Beredskab værende Bopæl i Besiddelse.
Aalborg Stiftstidende, 1828-02-13
Frankfurter Algemeine Zeitung indeholder, i en Skrivelse fra London af 15de f. M., en Efterretning, hvorefter det mellem de 3 foreenede Magters Gesandter skal være definitiv besluttet at, saafremt alle fredelige Forslag hos Porten skulde blive frugtesløse, da skulde de contraherende Magter betjene sig af eftertrykkeligere Midler. Men, omendskjøndt da virkelige militaire Operationer til Lands og til Vands torde blive fornødne, vilde disse dog kun blive at fuldbyrde i Aanden af Tractaten af 6te Juli, og ingen af Magterne skulde da søge nogen Territorial-Udvidelse, eller at gjøre hvilkensomhelst andre Fordringer gjeldende. De ved slige Operationer foraarsagede Omkostninger skulle siden underkastes en Prøvelse og da nærmere Stipulationer, om Erstatningen blive at underhandle?"?
Aalborg Stiftstidende, 1828-02-13
Over Triest vil man have den Efterretning, at ikkun en Deel af den i Havnen ved Navarin tilbageblevne lægyptiske Flaade er afgaaet den 20de December til Alerandren - med mange græske Familier ombord, og at Jbrahim Pascha med største Deelen af sine Tropper skal være bleven tilbage paa Morea, for der at oppebie sin Faders nærmere befalinger.
Aalborg Stiftstidende, 1828-02-13
Efter de seeneste Breve fra Constantinopel blive ved Dardanellerne tilberedte uhyre Kjæder, (Lænker) for i Nødsfald at sperre Gjennemfarten for europæiske Krigsskibe. J Arsenalet udrustes 13 Linieskibe og Fregatter. To Linieskibe og en Fregat ligge allerede i Havnen mellem Tophana og Seraillet og en Escadre af mindre og større bevæbnede Skibe befinder sig ved Dardanellerne.
Aalborg Stiftstidende, 1828-02-13
Engelland.
Aalborg Stiftstidende, 1828-02-13
London, den 1ste Februar. De første Parlaments Sessioner have ingen betydelige Debatter foranlediget. De have naturligviis meest dreiet sig om den kongelige Tale og de tyrkisk græske Anliggender. Vi maae, for Rummets Skyld, i Dag indskrænke os til at meddeele vore Læsere, at Fredens Opretholdelse synes at være det engelske Cabinets alvorlige Øiemeed. - Jndtil vi kunne levere nogle Udtog af de om dette Anliggende holdte Taler, ville vi for i Dag ikkun berøre, at Hertugen af Wellington over samme i Debatternes Løb har yttret sig saaledes: "at Alliancen med Porten ei allene havde været høist fordeelagtig for Engelland, men selve for Rusland, eftersom, uden den, Begivenhederne 1812 formodentlig havde faaet et ganske andet Udfald. Da imidlertid Tractaten af 6te Juli ei endnu er bleven Huset forelagt, vilde han ei videre udlade sig derover, men han forklarede den kongelige Tales Udtryk(untoward, brugt om Affairen ved Navarin) ved: "ulykkelig, hvilket med Rette lod sig sige om denne Begivenhed, da ingen af de contraherende Parter havde havt i Sinde at skride til Fjendtligheder. Ganske vist havde den foranlediget meget krigerske Udsigter i Constantinopel, som dog imidlertid, efter hvad Talen fra Thronen udviiste, for største Deelen igjen vare fjernede. Hertugen yttrede paa det meest eftertrykkelige: at der mod Admiral Codrigton ei var mindste Grund til Dadel; var en saadan forhaanden, da maatte den snarere træffe det forrige Ministerium. Admiralen havde befunden sig i en høist vanskelig Stilling, og jeg maatte, - saa sluttede Hertugen, - holde mig uværdig til min høie Post, om jeg imod hans Forhold i Slaget ved Navarin tillod mig den mindste Yttring, da det geraadede saavel ham som dette Land til største Hæder." (Lydeligt Biefald.)
Aalborg Stiftstidende, 1828-02-13
Om Korn-Billen erklærede Hertugen, at det var Regjeringens Hensigt, og hans personlige Ønske, med det Første at forelægge Huset en, efter samme Grundsætninger som den fra forrige Aar.
Aalborg Stiftstidende, 1828-02-13
Hoftidenden indeholder officielt, at Viscount Beresford er udnævnt til Generalfeldttøimester. Et offentligt Blad siger, at det, ved den Beresfordske Families bekjendte Grundsætninger, maae opvække Tilfredshed, at der med denne Post ei er forbunden noget Sæde i Parlamentet. Times siger, at der i Talen fra Thronen intet for rekommer, som de forrige Ministre jo ogsaa kunde have sagt. Naar altsaa Grundsætningerne ere de samme, hvorfor blev da Cabinettet opløst?
Aalborg Stiftstidende, 1828-02-13
Blandinger. Wien den 31te Januari. Jdag Middag Klokken 12 er Fyrst Ypstlanti (bekjendt fra Udbruddet af den græske Jnsurrection og et derpaa følgende langt Fangenskab) død i sin Broders Constantins Arme. Prinds Philip af Hessen Homburg, commanderende General i Gallizien, som ved Kroningen i Moskou havde Leilighed, i Egenskab af k. k. Gesandt at erhverve sig Keiser Nicolaus personlige Velvillie, skal være bestemt til en overordentlig Sendelse til Hoffet i Petersborg.
Aalborg Stiftstidende, 1828-02-13
Berlin. Man taler om at sammentrække en stærk Øvelsesleir ved Neisse. J Marts eller April skulle samtlige Schlesiske Regimenter, saavelsom en stor Deel af de Pommerske, Preussiske og Markiske Armee corpser forsamle sig under Feldmarschal v. Greisenaus Overcommando.
Aalborg Stiftstidende, 1828-02-13
Stockholm den 29de Januar. Det overordentlige Storthing er sammenkaldt til den 16de April til Christiania. Kongen skal ei selv ville bivaane dets Aabning, men først mod Enden af April ville begive sig til Norge. Saa glimrende" hedder bet i en Skrivelse fra Paris af 5te Januar "vor Hovedstad synes Jagttageren, saa grelt fremstikkende er ogsaa dens Skyggeside J et Aar tilfaldt Fattiganstalterne 77,192 Jndividuer, og deres Tal overstiger den niende Deel af Befolkningen; men hvad der opvækker Forhauselse er: at af 21,033 i et Aar Afdøde have 16,643 maattet begraves paa offentlig Bekostning.
Aalborg Stiftstidende, 1828-02-13
Atter har Naturvidenskaben lidt et smerteligt Tab, ved den fra Aandens og Hjertets Side lige udmærkede Yngling Boies Død af Nervefeber i Batavien, hvor han alt havde gjort flere ypperlige Jndsamlinger for Museet. (Den Forevigede var vor Landsmand, født i Meldorff i Dithmarsken.)
Aalborg Stiftstidende, 1828-02-13
Hertugen af Clarence er bleven Stormester for alle engelske Frimurerloger, som Hertugen af Yorck var. Gazetten lader som den forundres over: at Folke endnu kan være misfornøiet i Frankrig, under den almeenherskende Velstand. - At Halvdelen af Hovedstadens Døde begraves fra Hospitaler og paa offentlig Bekostning - synes intet Tegn paa Velstand; desuden kan man vel og knurre over Andet end Sult. J gamle Dage sagde man: "Franskmanden synger, naar han er sulten". Men det er kanske forbi, med saameget Andet? Til Frankfurt indtraf den 21de f. M. fra Mann heim tvende Reisende, efter Sigende Jøder, der handlede med Juveler. Aftenen efter hørte Man en hæftig Ordstrid paa deres Værelse, og strax derpaa styrtede den ene af dem brølende ned af Trappen, og raabte om Hjælp, da hans Cammerat vilde slaae ham ihiel. Da man trængte ind i Værelset laa den anden Fremmede med overskaaren Strube paa Gulvet. Den er nu uvist, om den Døde har berøvet sig selv Livet, eller om han er bleven dræbt af den Anden, der var svært saaret og banket baade guul og blaa. Rygtet vil vide, at det var Fader og Søn, at Begge vare implicerede i et Ran og at Byttets Deling havde foraarsaget den saa blodig endte Strid.
Aalborg Stiftstidende, 1828-02-13
En Dame skal have sagt om det nye franske Ministerium, hvoraf 4 regnes for og 4 imod Kongregationen og Jesuiterne: "Skuespillerne ere rigtignok forandrede, men den forrige Hovedskuespiller er krøben i Souffteurhullet.
Aalborg Stiftstidende, 1828-02-13
Fædrenelandet. Af Kjøbenhavnsposten, den 8de Februar.